# Llengua a primària. Competència digital i comunicativa audiovisual

Atenció! Aquest exercici us serà de molta utilitat per a la realització del vostre projecte final. Vegeu Projecte final a l’índex del curs.

### Exercici 1: Creació d’un llibre de proves a La Prestatgeria

Entreu a l’espai de proves i cursos de La Prestatgeria, us identifiqueu, creeu un llibre nou i el gestioneu, tal i com ho heu fet a la pràctica 5 del mòdul.

- Una vegada creat el llibre, ompliu bé el formulari i apunteu-vos el codi d’administració que us heu assignat per tal de poder gestionar-lo.
- Comproveu que el llibre que heu creat està present a La Prestatgeria
- Creeu com a mínim dos capítols al llibre
- A cada capítol afegiu alguna pàgina i editeu-les, poseu-hi text i alguna imatge.

Quan el tingueu fet, envieu un missatge al vostre formador amb el títol del llibre.

Recordeu que és un espai de proves i que el llibre només es podrà veure algunes setmanes (mentre duri el curs) perquè el sistema l’esborrarà automàticament.
No està previst que aquest llibre de proves es pugui guardar, per la qual cosa ara no cal que dediqueu temps al contingut del llibre; es tracta fonamentalment d’aprendre a donar-vos-hi d’alta, posar-hi imatges, text, fer capítols i pàgines. També podríeu posar-hi àudio i vídeo, però aquí no us ho demanem.

Tornar al principi del document