# Llengua a primària. Competència digital i comunicativa audiovisual

### El portal edu3.cat

El portal edu3.cat és un portal que conté un nombre molt gran de vídeos i àudios educatius procedents del Departament d’Educació, Televisió de Catalunya i Catalunya Ràdio entre d’altres entitats que ofereixen les seves produccions a la comunitat educativa.

Aquest portal reprodueix els vídeos i els àudios amb Real Player, per poder-los veure i sentir cal que el vostre ordinador el tingui instal·lat. Si no el teniu, el podeu instal·lar des de XTEC | Atenció usuari/ària | Informació tècnica, Eines de suport | Reproductors multimèdia | Real Player
http://www.xtec.cat/formaciotic/dvdformacio/eines.htm#reproductors

#### Desenvolupament de la pràctica

1. Aneu a edu365.cat | edu3.cat o bé xtec.cat | edu3.cat des d’on podreu veure o descarregar vídeos i àudios per complementar la vostra programació d’aula.
   A la portada us presenten els vídeos o àudios destacats i a l’esquerra hi veureu el títol que porta a les últimes novetats. Cada material es presenta amb una imatge que a la part superior ens diu l’àrea per a la qual, en principi, pot ser d’utilitat, a sota té uns símbols que indiquen si és un vídeo o un àudio i per a quina etapa està destinat, també hi podeu llegir una petita descripció del material.
   Observeu que a la part superior de la pantalla hi teniu la casella de Cerca, si sabeu el títol exacte del material àudio o vídeo que busqueu, escriviu el nom a la casella, cliqueu sobre la lupa i el cercador us hi portarà.
   Feu una pràctica i escriviu, per exemple, una mà de contes per poder accedir la col·lecció amb aquest nom.
   http://www.edu3.cat
2. El resultat de la cerca -en el moment de fer-la- ha estat de 36 vídeos d’aquesta col·lecció. Visioneu-ne algun i observeu el significat de les diferents icones, llegiu la descripció de la fitxa adjunta i mireu si aquest material te alguna aplicació didàctica que us pugui ser d’utilitat.
   Observeu que a la part esquerra hi ha una icona des de la qual podeu descarregar el vídeo i guardar-lo en el vostre ordinador.
   També trobareu un Codi per embedir l’audiovisual que si el copieu i l’enganxeu a l’html de la web o del bloc el podreu fer servir sense tornar a aquest portal.
3. En ocasions no sabreu quin material hi ha al portal edu3.cat, en aquest cas feu servir la Cerca avançada. Observeu que ara Suport hem triat àudios.
4. Volíem una cançó i hem trobat a partir de la cerca La cançó de les mentides que tot seguit hem escoltat i ens l’hem abaixat al nostre ordinador per fer-la servir a l’aula.
5. Ara practiqueu a la cerca avançada diferents possibilitats, busqueu materials que us puguin ser d’utilitat per a l’aula.

S’ha de tenir en compte que, per a qualsevol activitat que suposi treballar amb àudio, els altaveus dels ordinadors han d’estar en perfecte estat de funcionament.
Convé que cadascun dels ordinadors disposi d’auriculars perquè l’alumne/a pugui escoltar sense sentir el dels altres, ja que això, a més de dificultar una comprensió correcta, provoca força enrenou a l’aula.

#### Informació complementària de tres portals molt interessants

- Musiquetes per la Bressola és un projecte que recull música popular i tradicional amb la intenció que els nens i les nenes les cantin i ballin, als patis de les escoles, als carrers i les places. http://www.musiquetes.cat/
- Música de poetes és un portal que conté pomes musicats que es poden abaixar i pot ser de gran utilitat per treballar la literatura a partir de la versió que n’han donat els nostres músics. El professorat pot fer la sel·lecció d’aquells poemes que poden ser útils per a l’expressió i la comprensió oral, per a qualsevol cicle de primària. http://www.uoc.edu/lletra/musicadepoetes
- Antología Poética Multimedia és un bloc que conté pomes musicats d’autors en llengua castellana. El professorat pot fer la sel·lecció d’aquells poemes que poden ser útils per a l’expressió i la comprensió oral, per a qualsevol cicle de primària. http://antologiapoeticamultimedia.blogspot.com/

Tornar al principi del document