# Llengua a primària. Competència digital i comunicativa audiovisual

### Tren de pronoms

Amb aquesta pràctica, coneixereu uns jocs que l’Enciclopèdia Catalana ha preparat. De fet, hi ha jocs per a cada un dels cicles de primària, i a més a més, per a les diferents matèries. El Tren de pronoms és un exercici de pronoms febles molt adient per al cicle superior.

#### Desenvolupament de la pràctica

1. Aneu als Jocs d’Enciclopèdia Catalana | 10 a 12 anys | Llengua | Tren de pronoms.
   Tot i que està formulat de forma atractiva, són jocs que tenen una forta càrrega de contingut gramatical, i l’aspecte lúdic que ha de tenir qualsevol joc queda una mica desdibuixat.
   http://www.grec.net/home/escolar/15/3.htm
2. El joc consisteix a substituir la paraula o grup de paraules que apareixen al vagó de tren que és d’un color diferent, per un pronom feble que s’ha d’escollir de les opcions que s’indiquen.
3. Decidiu quin és el vagó blau que substituirà el de color verd i arrossegueu-lo fins al lloc adequat. Si cal, canvieu l’ordre de la frase.
4. Quan la frase estigui completa, cliqueu allà on diu proper tren perquè aparegui una frase nova. A l’esquerra de la pantalla, teniu un rellotge que va calculant el temps que trigueu.
5. En acabar l’exercici, apareix una estrella vermella: si hi feu un clic, podreu enviar un missatge electrònic per opinar sobre aquesta activitat.

#### Programació de l’activitat

- Metodologia. L’activitat de la fitxa de treball adjunta està pensada per a alumnes de cicle superior, individualment o per parelles. És un exercici que requereix un treball previ a l’aula, amb tot el grup classe i a l’ordinador pot durar uns vint minuts. Tot i que es presenta com un joc, en realitat no té un contingut lúdic.

#### Informació complementària

##### Català

- Visiteu la interessant biblioteca de jocs de Va de llibres. La resolució del joc està condicionada per la lectura prèvia del llibre al qual fa referència el joc.
  http://www.edu365.cat/vadellibres/biblioteca/jocs.html

##### Castellà

- Aneu a Super Saber. Cliqueu sobre una de les icones: Carrera de la B y la V.
  http://www.supersaber.com

1. Coneixereu els protagonistes del joc: el Sabueso i la Estrella. Cliqueu sobre la icona que diu Empezar.
2. Podeu escollir entre tres nivells de velocitat (que no de dificultat, les paraules són les mateixes en els tres nivells).
3. Cliqueu a la primera icona: Carrera de… Apareixeran paraules que heu de completar amb la b o la v. Si ho feu bé, puntueu pel Sabueso; si us equivoqueu, resteu punts al Sabueso i li doneu a l’Estrella. Els dos personatges es van movent fins a arribar a la meta.
4. Ara torneu a la pantalla del menú. Cliqueu sobre l’altra icona: Carrera espacial de… L’estructura del joc és la mateixa que la del joc anterior, però les paraules a les quals s’ha d’afegir la b o la v apareixen contextualitzades en una frase.

Tornar al principi del document