# Llengua a primària. Competència digital i comunicativa audiovisual

### Canvia de cara!

Aquesta pràctica presenta activitats adreçades al cicle inicial de primària que permeten treballar la comprensió lectora, així com jugar amb el vocabulari que fa referència a les parts i les expressions d’una cara. És un joc de llengua que afavoreix la descoberta del lèxic per mitjà de l’experimentació.

#### Desenvolupament de la pràctica

1. Aneu a edu365.cat | Primària | Llengua catalana | Enllaços | Canvia de cara!. Se us obrirà una pàgina com aquesta:
   http://www.xtec.cat/satis/ra/anicara1.swf
2. Observeu que la pantalla té tres parts diferenciades:
   A l’esquerra, teniu una columna amb tot el vocabulari necessari.
   Cada una de les caselles de vocabulari conté diferents models, que podeu descobrir si cliqueu a les fletxes.
   A la dreta de la pantalla, apareix el dibuix de la cara que vosaltres mateixos confegiu, depenent de les diferents formes que trieu a la columna del vocabulari.
   A sobre del dibuix, hi ha un rètol vermell on podeu llegir: Descobreix aquesta cara. Si el cliqueu, us apareixen les pistes que cal seguir per fer la cara tal com indica.

#### Programació de l’activitat

Disposar d’una fitxa de treball per a l’alumnat sempre és útil, tot i que de vegades a alguns alumnes el professorat els hi hagi de donar les instruccions orals perquè no són capaços de llegir-les o d’entendre-les.

- Metodologia. És una activitat adreçada a cicle inicial que no supera una sessió d’una hora. Si disposeu de suficients ordinadors, podeu fer que els alumnes treballin individualment o per parelles. És convenient que, prèviament, abans d’anar individualment o per parelles a l’ordinador, a classe s’hagi fet alguna activitat de grup sobre descripció de cares.
  Una vegada acabada l’activitat a l’ordinador, cada alumne/a pot imprimir la cara que hagi fet i participar per parelles en un joc de taula de descripció similar al “Quién es quién”.

#### Informació complementària

##### Català

- Podreu trobar contes i jocs sobre La Vaca Connie amb una interfície molt atractiva per a cicle inicial.
  http://www.lavacaconnie.com/home.htm
- A Canviem el final, podeu veure-hi unes vinyetes desordenades que s’han d’ordenar amb dos finals diferents: un de bo i un altre de dolent. No vadis! la prevenció des de l’escola està organitzat per cicles: inicial, mitjà i superior. Molt recomanable per formar part de la programació d’una seqüència didàctica utilitzant-ho especialment com activitats prèvies o finals.
  http://www.edu365.cat/nobadis/index.htm

##### Castellà

- El portal del Centro Virtual Cervantes disposa de cinc-cents jocs i passatemps en castellà: Pasatiempos de Rayuela. Estan classificats per tipus de continguts: funcional, gramatical, lèxic i sociocultural. També es pot accedir a una classificació per quatre nivells de dificultat: inicial, intermedi, avançat i superior. És un material de gran interès per jugar i practicar la llengua de forma lúdica.
  http://www.cvc.cervantes.es/aula/pasatiempos/pasatiempos1/

Tornar al principi del document