# Llengua a primària. Competència digital i comunicativa audiovisual

### Projecte del curs

El projecte és el treball amb el qual es conclou el curs. Té la finalitat que l’alumne apliqui els coneixements apresos als mòduls de forma autònoma. És indispensable per superar el curs.

Atès que es tracta d’un curs que mostra materials i eines per incorporar a la programació d’activitats a l’aula, cal que el projecte final sigui un treball on els vostres alumnes hi tinguin una presència important, cas que no fos possible cal comentar-ho amb el tutor/a per trobar la solució més adient.

Es pot lliurar en qualsevol format informàtic: document de text en format OpenOffice, PDF…, conjunt de documents HTML, presentació en PowerPoint o en OpenOffice, etc.

Podeu escollir una de les dues opcions que teniu tot seguit, però si teniu alguna proposta de projecte de treball diferent sempre la podeu comentar amb el vostre tutor/a per tal que su doni el vistiplau.

#### Opció A

El projecte consisteix realitzar un treball amb els vostres alumnes per tal que creïn entrades a la Viquipèdia (Mòdul 1, pràctica 5).

Caldrà fer arribar al vostre tutor/a una programació (un full és suficient) de l’activitat on hi constarà:

- Organització de l’alumnat, del temps i de l’espai (per parelles, petits grups, a l’aula, a casa, a l’aula d’informàtica…)
- Objectius didàctics relacionats amb aquesta activitat
- Desenvolupament de l’activitat: Relació seqüenciada de les activitats que s’han portat a terme amb els alumnes on consti el treball previ per a la selecció de paraules per escriure l’article, les consultes a d’altres enciclopèdies o fonts diverses, l’escriptura de l’article, la revisió del text i la incorporació a la Viquipèdia de l’article escrit
- Adreces dels articles que s’han escrit o millorat a la Viquipèdia i l’àlies o la IP que consten a l’historial de l’article

#### Opció B

El projecte consisteix en crear un llibre a La prestatgeria (Mòdul 3, pràctica 5).

El llibre haurà de tenir l’índex i, com a mínim, quatre capítols, cadascun amb vàries pàgines que incloguin text i imatges.

El llibre ha de reflectir un treball real a l’aula amb els vostres alumnes.

Recordeu que, per crear un llibre:

- Heu de clicar a entrar i identificar-vos amb l’usuari i contrasenya XTEC del centre
- Entrar a Inscriu-te al servei i acceptar les condicions del servei
- Fer clic a Crea un llibre nou per començar l’edició

Caldrà fer arribar al vostre tutor/a una programació (un full és suficient) de l’activitat on constarà:

- Organització de l’alumnat, del temps i de l’espai (per parelles, petits grups, a l’aula, a casa, a l’aula d’informàtica…)
- Objectius didàctics relacionats amb aquesta activitat
- Desenvolupament de l’activitat: Relació seqüenciada de les activitats que s’han portat a terme amb els alumnes amb el treball previ per a l’elaboració de la idea, l’activitat que s’ha portat a terme, el material complementari (imatges, àudio, vídeo -si s’escau-) i la incorporació a La prestatgeria del treball dels alumnes
- Adreça del llibre que s’ha fet o el títol del llibre i el nom del centre.

Tornar al principi del document