# Llengua a primària. Competència digital i comunicativa audiovisual

### Els blocs, un recurs didàctic

En aquesta pràctica us proposem que conegueu alguns blocs educatius i la lectura i reflexió sobre les seves possibilitats didàctiques.
Al document Els blocs: una fòrmula a l’abast de tothom per exercir el poder digital del Departament d’Educació s’hi pot llegir alguns fragments tan interessants com aquests:

“Un bloc és un lloc virtual on es poden realitzar aportacions, personals o col·lectives, al voltant de determinats temes sense necessitat de cap programa d’edició de pàgines web. […] fomenta el treball col·laboratiu i l’intercanvi gràcies a la possibilitat de comentar la informació que s’hi transmet.”

“L’ús de blocs fa que l’alumne/a:

- Creï els seus textos i llegeixi els dels altres
- Elabori el pensament seqüencialment, cosa que li atorga un alt grau de control sobre el discurs
- Faci ús del llenguatge hipertextual per a compondre la publicació en línia
- Organitzi en categories cada nova aportació (post) dintre del discurs del seu bloc
- Pugui integrar documents amb orientacions didàctiques al bloc mitjançant enllaços
- Vegi potenciat el debat, la reflexió, la col·laboració permanent al voltant d’un tema
- Socialitzi la seva feina i la informació
- Pugui fer treballs de recerca en equip i en línia amb l’ajuda dels companys i companyes i el/la professor/a”

EduBlogs Ofereix des del CRP del Tarragonès una classificació de blocs per temàtica i amb enllaços a recursos educatius:
http://phobos.xtec.cat/crp-tarragones/zonatic-n/edublogs/

Blocat és un servei per llegir i/o publicar blocs. L’usuari/ària pot crear gratuïtament el seu propi bloc en 4 passos.
http://www.bloc.cat/

Des de la part dreta de la portada de la XTEC hi ha un accés aXTECBlocs des d’on el professorat i els centres podem crear tots els blocs que desitgin d’una manera senzilla intuïtiva i ben pautada. A la pàgina de XTECBlocs s’hi troba molta informació. Us aconsello que comenceu per clavar un cop d’ull als blocs que han fet des dels centres o el professorat, tot seguit mireu Funcionament dels blocs i ben aviat cliqueu Crea el teu bloc:
http://blocs.xtec.cat/
Seguiu els passos que indiquen des de les dues opcions que tens en aquesta imatge. Si encara no teniu un bloc propi o per a la classe, ara és el moment, animeu-vos! Els vostres alumnes agrairan poder treballar-hi!:

#### Desenvolupament de la pràctica

- Escoles en Xarxa és un dels primers projectes escolars construïts amb el format de blocs. Aneu a la portada on hi trobareu les últimes aportacions dels centres, però prèviament conegueu una mica més aquest projecte.
  http://escolesenxarxa.vilaweb.cat/

]]

- Feu clic a El projecte on s’explica que Escoles en Xarxa és un sistema de blocs en línia de diversos centres de secundària (CRÒNIQUES) i primària (INTERCANVIS) que estan interessats:
  - en la implementació de les TIC en l’àmbit educatiu
  - en la pràctica del periodisme escolar
  - en l’ús de la llengua catatana arreu del domini
  - en la implicació en processos educatius innovadors

També hi podeu llegir: Com s’hi participa, Qui ho organitza, Qui són i, sobre tot, //Per què Escoles en xarxa?

* Us convidem, a tall d’exemple, a visitar els blocs d’alguns centres:
CP Puig d’en Valls (Eivissa)
CEIP Joan Juncadella (Sant Vicens dels Horts)
Escola Gavina (Picanya - País Valencià)
CEIP Banús (Sta. Coloma de Gramenet)
CEIP Sant Josep de Calassanç (Linyola)

- Visiteu alguns blocs de XTEC i els blocs:
  Entre lilas y amapolas olvidado que conté un apartat anomenat Taller de escritura, pensat per a alumnes de secundària i en llengua castellana. Hi ha un gran nombre d’activitats senzilles, imaginatives i atractives per als alumnes. Moltes de les activitats que s’hi proposa són fàcilment adaptables a llengua catalana.

Refranyer català - castellà és un bloc que ofereix un nombre important de refranys i sol·licita aportacions. Pot ser un bon recurs didàctic http://refranyer.blogspot.com/

Tornar al principi del document