# Llengua a primària. Competència digital i comunicativa audiovisual

### Endevina...Endevinalla

És una pàgina on trobareu 171 endevinalles compostes per una animació Flash i un text, i elaborades per assistents a la ll Jornada Tècnica La fotografia digital a l’aula, del curs 2002-2003. Tots els participants van seguir un model pautat a l’hora de fer les endevinalles, a fi i efecte de poder-les classificar fàcilment en un recull posterior.
Es tracta d’un material interessant que pot servir per practicar la comprensió lectora i que també desperta la intuïció i la creativitat.
Les endevinalles estan numerades i classificades en sis blocs diferents i segons el seu grau de dificultat. És una activitat adient per a tots els cicles de primària.

#### Desenvolupament de la pràctica

1. Aneu a Endevina…Endevinalla. Quan entreu, a la part central de la pàgina, trobeu cinc punts que podeu veure desenvolupats si hi cliqueu a sobre:
   - Presentació del material.
   - Totes les endevinalles: l’esquema de les endevinalles classificades per temes i per dificultat.
   - Aprofitament didàctic: propostes d’explotació de les endevinalles.
   - Criteris de classificació: l’explicació de com han estat classificades (verd: fàcil, blau: normal i vermell: difícil).
   - Materials de suport: altres idees i materials que us poden ser útils. http://www.xtec.cat/~aperafit/p/endevina/pres.htm
2. A l’esquerra de la pàgina del menú, trobareu un quadre amb la numeració de totes les endevinalles classificades per colors segons la seva dificultat.
3. A tall d’exemple, cliqueu el número 136. Apareix, al centre de la pantalla, la fotografia, en forma de pista, i, a sota, el text de l’endevinalla.
   Per saber la solució, cliqueu a Comprova-ho. Si cliqueu al botó situat a la part esquerra, podeu anar a l’esquema on les endevinalles estan classificades per temes.

#### Programació de l’activitat

- Metodologia. Els interactius sobre endevinalles es poden fer servir a qualsevol cicle de primària. El professorat haurà de seleccionar primer quines són les endevinalles més adients per als seus alumnes perquè a la xarxa se’n poden trobar moltes en portals o pàgines que són poc recomanables per a la mainada.
  Es poden treballar a classe, en grups petits, per parelles i, fins i tot, individualment. Les que us presentem en aquesta activitat estan pensades per fer-se als ordinadors, però també podeu recollir unes quantes endevinalles impreses en paper i plastificades i tenir-les a la classe com a Racó d’endevinalles. Una fitxa de treball amb les instruccions sempre és útil.
- Temporització. Es pot dedicar una estona dins una sessió de llengua o s’hi pot dedicar una sessió sencera, dependrà de la dinàmica de cada grup i de les intencions educatives del mestre/a. L’activitat es pot repetir sempre que es cregui convenient.

#### Informació complementària

##### Català

- A la xarxa també podeu trobar un gran nombre d’endevinalles en català i en castellà a diferents portals educatius, només us cal fer servir un cercador.
  A tall d’exemple, per veure’n d’altres, aneu a edu365.cat | Primària | Català | + Recursos | M’endevines: hi ha endevinalles classificades per quatre nivells de dificultat. Les podeu escoltar, canviar-hi el tipus de lletra i un comptador marca els encerts.
  http://www.edu365.cat/primaria/muds/catala/index.htm
- A Petita xarxa | Per riure hi trobareu un espai amb acudits, també n’hi podeu fer arribar dels vostres alumnes.
  http://www.petitaxarxa.cat/riure/

##### Castellà

- Adivinanzas interactivas. En aquest portal podeu trobar un recull de materials de llengua.
  http://www.aplicaciones.info/ortogra2/adivina.htm

- Adivinagramas són endevinalles curioses que es resolen en forma d’anagrama.
  http://www.xtec.cat/~bfiguera/adivinag.html

- Jugamos aprendiendo conté endevinalles i jocs de paraules.

http://projecte.xtec.cat/centres/a8027249/revista/xerraire%2035/jugamos%20CM.htm

Tornar al principi del document