# Llengua a primària. Competència digital i comunicativa audiovisual

Escolliu un dels dos exercicis següents:

### Exercici 1: Activitat amb el Quadern Virtual

#### Primera part de l’exercici

Al mòdul 5, pràctica 2, es presenten els Quaderns Virtuals. Ara tindreu el paper d’alumne/a de primària. Feu el QV Els bandolers Feu els exercicis que hi veieu en els dos fulls. No es tracta de resoldre els exercicis del QV de manera precisa, la finalitat d’aquest exercici es que experimenteu les possibilitats didàctiques d’un material en una plataforma com la d’educampus. Entreu en diàleg amb el vostre tutor/a per preguntar-li alguna cosa sobre les activitats (com ho faria un alumne/a). Quan l’hagueu acabat i envieu-lo i el vostre tutor/a ja us respondrà en el mateix Quadern Virtual.

#### Segona part de l’exercici

Escriviu en el fòrum del curs un comentari (unes línies) sobre les vostres impressions de l’ús didàctic dels QV en una plataforma com educampus. També podeu comentar si heu vist alguna activitat interessant de les que ara formen part de la biblioteca dels QV i podeu incloure a la vostra programació d’aula.

La vostra participació al fòrum també pot ser com a resposta del comentari d’un company o companya.

### Exercici 2: JClic, exercicis d’escriptura

#### Primera part de l’exercici

Reviseu la biblioteca del JClic i escolliu un projecte d’activitats que considereu adients per als vostres alumnes i que contingui exercicis d’escriptura.

Feu un petit resum amb observacions didàctiques, de com l’aplicaríeu a l’aula i tot seguit l’envieu al vostre tutor/a.

#### Segona part de l’exercici

Llegiu atentament el mòdul 5, pràctica 5, visiteu les webs que se us proposen i els documents que teniu per llegir, tot seguit en el fòrum del curs, manifesteu la vostra opinió sobre la manera com els blocs poden influir en les pràctiques educatives a l’aula. També podeu contestar o precisar els comentaris d’algun company/a del curs.

Atenció! La participació en el fòrum i el debat sobre les pràctiques d’aquest mòdul és fonamental.

Tornar al principi del document