# Llengua a primària. Competència digital i comunicativa audiovisual

### Els contes d’en Tom i la Laia

Els contes d’en Tom i la Laia han estat creats per llegir i escoltar acompanyats d’activitats JClic que permeten una millor comprensió del conte. Els trobareu també en anglès i francès.

#### Desenvolupament de la pràctica

1. Aneu a edu365.cat | primària | català | Els contes d’en Tom i la Laia]] per veure aquests contes.
   http://www.edu365.cat/primaria/contes/contesweb/index.htm
2. Feu un clic a conte 1, s’obre el conte: El País del Sol i la Lluna.
   http://www.edu365.cat/primaria/contes/contesweb/sol_lluna/index.htm
3. Cliqueu la mà que hi ha a la pàgina de l’esquerra del llibre obert . Surt la primera pàgina del conte.
4. Feu clic a l’altaveu , sentireu el relat del conte. Al mateix temps, si passegeu el cursor del ratolí per la part escrita, veureu com es remarca de groc cada frase.
5. Cap a la dreta veieu un llibre obert amb dues fletxes , si feu clic cap a l’esquerra, tornareu enrere i si feu clic cap a la dreta, passareu de pàgina per continuar el conte.
6. Quan arribeu a l’última pàgina, veureu a la dreta del llibre una A , entreu, hi ha dos paquets d’activitats Jclic relacionades amb el conte.
7. L’estructura dels altres contes d’en Tom i la Laia és la mateixa, feu un repàs per tots, us agradaran.

#### Programació de l’activitat

- Metodologia. Aquest material pot servir per cicle inicial i mitjà de Primària, però també el podeu aprofitar per alumnes nouvinguts i que tinguin dificultats en la llengua tant oral com escrita. L’activitat es pot fer individual o per parelles. Només cal seguir l’ordre de presentació: lectura i audició del conte i realització de les activitats JClic.
- Temporització. La lectura i realització de les activitats d’un d’aquests contes es pot fer en una única sessió. Però en dues també pot anar beé: una per escoltar i entendre el conte i l’altra per realitzar les activitats JClic.

      <note>No sempre es podrà oferir una **fitxa de treball** a l’alumnat nouvingut perquè no sabrà llegir les instruccions, aleshores pot ser útil col·locar els enllaços directes al material que ha de fer servir a l’escriptori de l’ordinador i donar les instruccions orals.</note>

És molt convenient l’ús d’auriculars per a totes les activitats d’àudio.

#### Informació complementària

##### Català

- A la revista digital El pou de la goja 2 hi ha un Recull de faules que pot ser d’utilitat per a qualsevol curs de primària.
  http://www.xtec.cat/%7Eaverges3/segon/segon.htm

##### Castellà

- A algunes pàgines de Pequenet i d’El Cuentacuentos, podeu trobar contes tradicionals, els de sempre.

http://www.pequenet.com/cuentos/hor.asp?tipo=66
http://personales.mundivia.es//llera/cuentos/cuentos.htm

Tornar al principi del document