# Llengua a primària. Competència digital i comunicativa audiovisual

### XTEC Ràdio

L’ensenyament i l’aprenentatge de la llengua oral és un repte per a tot mestre/a. És sabut que s’aprén si es practica, si l’alumnat descobreix que l’aprenentatge li serà útil; però preparar activitats per als nostres alumnes no és una tasca fàcil.
Actualment les TIC posen al nostre abast una gran quantitat de recursos que permeten a l’alumnat practicar l’expressió oral, doncs ofereixen a l’alumnat un entorn significatiu tant pel que fa a l’expressió oral, especialment en català, com per a la comprensió de la llengua.
La ràdio té la llengua oral com a “eina de treball” per la qual cosa és un dels mitjans més valuosos que permet a l’alumnat transmetre d’una forma dinàmica idees, sentiments, fets, etc. D’aquesta manera l’alumnat veu con les pràctiques que suposen coneixement i precisió en la llengua oral tenen un valor per si mateixes i el seu coneixement esdevé una necessitat.
Aquesta pràctica presenta el portal XTEC Ràdio des del qual podreu ampliar els coneixements del mitjà per fer-ne un ús didàctic, també des d’aquí podreu entrar en contacte amb centres que porten a terme activitats de ràdio a l’escola que us n’informaran.

#### Desenvolupament de la pràctica

1. Aneu a XTEC | XTEC Mèdia | XTEC Ràdio:
   http://phobos.xtec.cat/audiovisuals/radio/index.php
2. Observeu la barra d’accés a diversos dels apartats de XTEC Ràdio, aquí trobareu molta informació i materials de gran utilitat:
3. Cliqueu el primer enllaç de l’esquerra: Suports i materials | Curs telemàtic de ràdio (Enllaç situat al final de la columna). El curs DV33: El so a l’aula, el mòdul 1, pràctiques 2/5 serà de gran utilitat per a tots aquells de vosaltres que no conegueu un editor de so. A les pràctiques del curs s’hi explica el funcionament del programa Audacity. Si no el teniu, us el podeu descarregar gratuïtament des d’aquesta pàgina: Suports i materials
   http://phobos.xtec.cat/audiovisuals/radio/tecno.php
4. Torneu a la barra principal i visiteu en primer lloc Llenguatge radiofònic, conté informació didàctica de gran interès que cal conèixer abans de preparar activitats amb els alumnes. Després visteu els altres apartats, a tots hi podreu trobar idees, informacions de centres, recursos i materials interessants.
   http://phobos.xtec.cat/audiovisuals/radio/llengua.php
5. Per poder accedir als serveis i participar activament a XTEC Ràdio cal donar-se d’alta. Teniu un formulari a la part esquerra de la pàgina principal.

#### Informació complementària

El woki és una eina de grans possibilitats didàctiques que permet escriure i gravar missatges en línia tot adjuntant-hi una figura animada i personalitzada. Si es desitja els missatges escrits els transforma en missatges orals (fins i tot en un català força acceptable). Els missatges personals (orals i escrits) i amb les imatges animades que s’han escollit es poden incorporar en un bloc o en una pàgina web. Prèviament cal donar-se d’alta al servei que és gratuït. Tot i que la interfície és en anglès és una web molt intuïtiva.
http://www.voki.com/create.php

#### Pràctiques

- Al curs DV33: El so a l’aula, en el mòdul 1 pràctica 2 i pràctica 5, hi trobareu la proposta de practicar enregistrament de fitxers mp3 amb el programa Audacity.
Aquells qui no estigueu familiaritzats en l’edició de fitxers d’àudio convindria que seguíssiu les pràctiques que us hi proposen. Aquells de vosaltres que ja feu servir un altre editor d’àudio podríeu fer-hi alguna pràctica i així el coneixereu.

Si necessiteu descarregar-vos el programa Audacity ho podeu fer des de:
http://www.xtec.cat/formaciotic/dvdformacio/eines.htm#so

Tornar al principi del document