# Llengua a primària. Competència digital i comunicativa audiovisual

### Miniunitats didàctiques

A l’apartat de les MUD (miniunitats didàctiques) de l’edu365.cat, podeu trobar tota una sèrie de materials que permeten treballar diferents aspectes gramaticals amb els alumnes, tant en llengua catalana com en castellana, i per a diferents nivells d’aprenentatge. Per treballar en aquest mòdul anomenat Jocs de llengua i adreçada a cicle mitjà, s’ha seleccionat la MUD Endevinalles.

#### Desenvolupament de la pràctica

1. Aneu al portal edu365.cat | Primària | Llengua catalana | Miniunitats didàctiques | Endevinalles i també a … | Llengua castellana | Miniunitats didàctiques |Extraordinaria esencia.
   http://www.edu365.cat/primaria/muds/catala/endevinalles/index.htm
   http://www.edu365.cat/primaria/muds/castella/extraordinaria/index.htm
2. A la dreta de totes les MUD, trobareu quatre botons que porten a altres activitats:
   El botó eines, que obre una finestra nova, on podeu llegir la part teòrica de l’activitat, el tenen només algunes MUD.
   Quan s’ha acabat l’activitat, teniu la possibilitat d’imprimir la pantalla de les miniunitats clicant al botó imprimeix.
   El botó pregunta permet als alumnes que estan enregistrats adreçar una qüestió a la consultoria del portal edu365.cat.
   Podeu veure les activitats de les MUD des d’aquí o, més àmpliament, des de l’edu365.cat.
3. Vegeu la presentació d’Endevinalles i d’Extraordinaria esencia.
   Per dur a terme l’activitat d’Endevinalles, heu de completar les paraules: arrossegueu cada lletra que falta fins a la paraula adient.
   Per dur a terme l’activitat d’Extraordianria esencia, heu de llegir la instrucció i clicar dins les boles del malabarista.
4. Al practica veureu aquestes activitats:
5. A l’avalua’t veureu aquestes activitats:

Si accediu a edu365.cat | Primària | Llengua catalana, veureu, a Totes les MUD, les miniunitats didàctiques de català i de castellà amb el contingut i les habilitats.

#### Programació de l’activitat

- Atès que les MUD desenvolupen un contingut, generalment, de gramàtica, convé que s’incorpori a la programació de les activitats de la unitat didàctica com una activitat més per dur a terme.
  En algun cas, la MUD escollida és un complement per fixar l’aprenentatge iniciat a l’aula i en d’altres, pot molt bé ser una activitat prèvia que detecti els coneixements inicials que disposen els alumnes abans d’iniciar nous continguts.
  Els alumnes la poden dur a terme de forma individual o per parelles, per la qual cosa han de disposar d’una fitxa de treball, que és el seu guió i pot estar elaborat des de dues perspectives: una que contingui instruccions de l’activitat que cal realitzar amb la MUD a l’ordinador, i l’altra incorporada a les instruccions de tota la unitat didàctica programada a partir del contingut escollit amb altres activitats que no s’hagin de dur a terme necessàriament a l’ordinador.
  Aquí s’ha optat per presentar una fitxa de treball a tall d’exemple amb instruccions de l’activitat a l’entorn d’una MUD (sense incorporar-la a la programació general d’una unitat didàctica).
- Temps: La realització de la MUD i dels exercicis complementaris no hauria de suposar més de quinze minuts a l’ordinador.

Quan elaboreu una fitxa de treball per als vostres alumnes ha de contenir l’adreça d’Internet de la MUD, pautes clares per a la seva realització i exercicis complementaris que no necessàriament s’han de fer a l’ordinador.

#### Informació complementària

##### Català

- A la pàgina de Cavall Fort veureu un apartat de Jocs. Contenen tres grups de jocs, de memòria, trencaclosques i L’Ot diu. També podeu accedir a El nostre concurs on hi trobareu el concurs de l’última revista al qual podeu participar-hi tota la classe. Si entreu a Cavall Fort|Números anteriors|Concurs trobareu un bon nombre de jocs lingüístics, cal buscar aquells que s’ajusten millor als vostres alumnes.

http://www.cavallfort.net/cavallfort/ca/jocs.html
http://www.cavallfort.net/cavallfort/ca/cavall-fort/cf-concurs.html

##### Castellà

- Per fer jocs de llengua en castellà, disposeu d’unes activitats molt atractives a Mi mundo en palabras, de l’Instituto Cervantes, pensades per a l’aprenentatge de la llengua castellana per a alumnes estrangers i per a alumnes de primària. Pot ser d’utilitat com a material complementari per aprendre lèxic en contextos significatius per al nen/a.

http://www.cvc.cervantes.es/aula/mimundo

Tornar al principi del document