# Llengua a primària. Competència digital i comunicativa audiovisual

### Iniciació a la poesia

L’activitat del portal edu365.cat, anomenada Poemes bestials, treballareu el llenguatge literari i introduireu els alumnes de cicle inicial i alumnes nouvinguts en el món de la creació poètica. L’activitat permet una aproximació a l’expressió poètica i a l’exercici de l’expressió i la comprensió oral.

#### Desenvolupament de la pràctica

1. Aneu a edu365.cat | Primària | Llengua catalana | + Recursos | Poesia@.com.
   Podeu fer clic a l’opció Saltar intro per passar directament a la pàgina que veieu aquí. Escolliu la icona Poemes bestials.
   http://www.edu365.cat/infantil/poesia/portada.htm
2. A la finestra següent, veureu activitats relacionades amb animals; trieu l’aranya:
3. Els elements principals de l’activitat es mostren a la pantalla en una animació. És interessant explotar les possibilitats dels àudios, especialment si teniu en compte l’alumnat a qui s’adreça aquesta activitat.
   Un cop acaba l’animació, ja teniu tots els elements necessaris per al treball de l’alumne/a:
4. A l’esquerra veieu el poema. Per escoltar-lo, feu clic al botó . L’audició acaba si torneu a clicar-hi.
   Si feu clic al botó , veureu el text del poema escrit en lletra lligada.
   Quan passeu amb el cursor per sobre del botó , us apareixen en pantalla les paraules que poden tenir certa dificultat lèxica.
   El quart botó torna a arrencar l’animació, la qual es pot aturar prement sobre la lletra A, que es mostra a l’àrea del text.
   Les opcions de la barra vertical de la dreta us permeten tornar a la finestra que mostra els diferents animals per triar i anar a l’animal anterior o al següent.
5. Si feu clic al botó , obtindreu una versió imprimible en format PDF.
6. Ara podeu fer una ullada a la resta de poemes.

#### Programació de l’activitat

- Metodologia. Tot i que han estat pensades per a l’etapa d’educació infantil i cicle inicial, són activitats adaptables a tots els cicles de primària. Cada mestre/a pot preparar la tasca en funció de l’edat dels seus alumnes.
  També es pot plantejar com a treball individual de reforç. No cal fer cap preparació prèvia. Cal pautar sempre l’alumnat perquè no es perdi en navegacions o no sàpiga què ha de fer per la qual cosa és convenient que disposi d’una fitxa de treball on s’indiqui clarament el treball per fer.
- Temporització. N’hi ha prou amb vint o trenta minuts per fer l’activitat TIC. Es pot animar l’alumnat a veure altres poemes. L’activitat genera una feina individual posterior.

Recordeu que aquestes activitats poden adaptar-se a diferents nivells i continguts. És a dir, si treballeu les grafies cursives, es pot plantejar a l’alumne/a que escrigui el text del poema i compari el resultat a la pantalla.

#### Informació complementària

##### Català

- Disposeu d’un lloc amb poemes i biografia de Miquel Martí i Pol. De fet, s’hi poden trobar materials útils per a l’aula, per a tots els nivells i enfocat des de punts de vista creatius.
  http://www.mallorcaweb.com/Mag-Teatre/martipol/index.html

##### Castellà

- Els poemes de Gloria Fuertes han estat sempre molt pròxims a la sensibilitat de nens i joves. També hi trobareu narracions petites i endevinalles que no estan escrites, sinó recitades per l’autora mateixa. Pot permetre la preparació d’algun exercici interessant de comprensió oral.
  http://www.cervantesvirtual.com/bib_autor/Fuertes/

Tornar al principi del document