# Llengua a primària. Competència digital i comunicativa audiovisual

### Sóc com sóc

Muds de Mots aplega tot un conjunt d’activitats graduades per a l’ampliació del lèxic destinades a l’alumnat nouvingut, però que poden ser molt interessants per a nens i nenes de cicle superior de primària.

#### Desenvolupament de la pràctica

1. Aneu a edu365.cat | primària | acollida | Muds de Mots i entreu a la Guia d’ús per veure els apartats de què consta cada grup d’exercicis i les funcions dels botons de navegació.
   http://www.edu365.cat/eso/acollida/index.htm
   http://www.edu365.cat/eso/acollida/mud_mots/instruccions.htm
2. Cliqueu a El nom de cada cosa 1 | Sóc com sóc. Hi ha dues possibilitats: fer els exercicis o veure i escoltar les paraules bàsiques de la unitat.
   http://www.edu365.cat/eso/acollida/mud_mots/nomcosa1/exercicis.htm
3. Aquí heu de triar Escolta i aprèn les paraules d’aquesta unitat: s’obrirà, en una finestra, un diccionari amb les paraules bàsiques de la unitat. Cliqueu a sobre de cada paraula per escoltar-la. Si n’escriviu alguna a la capseta, accediu directament al diccionari DIDAC.
   Recordeu que, per escoltar fitxers d’àudio, cal tenir instal·lat prèviament algun reproductor de so (Real Player, QuickTime, etc.).
   http://www.edu365.cat/eso/acollida/mud_mots/nomcosa1/exercicis/01/intro01.htm#
4. Tanqueu la finestreta i feu els exercicis d’aquesta unitat. Observeu que per a cada apartat hi ha exercicis que suposen diversos graus de dificultat.
5. Després d’haver fet alguns dels exercicis, torneu a la pàgina de portada. Visiteu les unitats 1, 2 i 3. Observeu quines poden ser útils per als vostres alumnes o quines donen repostes adients a ritmes d’aprenentatge diversos.

http://www.edu365.cat/eso/acollida/mud_mots/index.htm

#### Programació de l’activitat

- Aquesta activitat podria formar part d’una programació en la qual, prèviament, tot el grup classe identifiqués en veu alta les diferents parts del cos i, posteriorment, per parelles, es duguessin a terme les activitats a l’ordinador. La situació òptima seria aquella en la qual els alumnes poguessin seguir de forma autònoma els exercicis redactats en una fitxa de treball.
  Se suggereix un agrupament per parelles, ja que la presa de decisions sobre les opcions que es demanen en els exercicis, suposa un intercanvi necessari que estimula i enriqueix la comunicació.
  - Temps: L’activitat prèvia de tot el grup pot suposar una sessió, segons la dinàmica que se segueixi, l’activitat a l’ordinador és d’uns quinze minuts, i l’intercanvi amb el professor/a a partir de la imatge de la fitxa de treball demana un mínim de cinc minuts per parella d’alumnes. Ara bé, aquesta temporització és molt relativa i depèn de l’acció docent que el professor/a decideixi portar a terme.

Recordeu que per escoltar fitxers d’àudio cal tenir instal·lat prèviament algun reproductor de so (Real Player, QuickTime, etc.).

#### Informació complementària

Vegeu materials des dels quals també es poden preparar continguts sobre lèxic referit a les parts del cos en particular i sobre altres camps semàntics.

##### Català i castellà

- Pel que fa a material per a l’estudi o l’ampliació del camp lèxic relacionat amb el cos humà, consulteu el GALÍ. Per accedir-hi, aneu a: edu365.cat | ESO | Llengua catalana | GALÍ | Aprenentatge lliure | Qui sóc. Com sóc. Iniciació | El cos. És un conjunt de paquets d’activitats Clic que ofereixen la possibilitat d’un aprenentatge guiat o lliure i molt material d’àudio. Tots dos aspectes són molt interessants quan els destinataris són alumnes que tenen poc domini de la llengua catalana.
  http://clic.edu365.cat/gali/gali/gali.jsp

- La paraula perduda és un joc per a l’ampliació del lèxic i per conèixer el diccionari.
  http://www.grec.net/home/cel/didac/bal/primaria/paraula/fprimaria.htm

- Juego de palabras és un material educatiu del portal educared on hi podeu trobar endevinalles, embarbussaments, etc. si els n’envieu de propis us els publiquen a la web.
  http://www.educared.edu.pe/estudiantes/adivinanzas/index.htm

Tornar al principi del document