# Llengua a primària. Competència digital i comunicativa audiovisual

### El món per un forat

El món per un forat és una sèrie de vídeos, fotografies, dibuixos i activitats interactives. Estan dirigides, principalment, a alumnes d’educació infantil i cicle inicial de primària, i a tots aquells alumnes nouvinguts que s’inicien en el coneixement de la llengua catalana. Són activitats que reforcen l’observació indirecta dels principals continguts que hi ha a l’àrea de la descoberta de l’entorn natural i social.

#### Desenvolupament de la pràctica

1. Aneu a edu365.cat | primària | català | El món per un forat: se us obrirà el menú.
   http://www.edu365.cat/infantil/monperunforat/
2. Si moveu el ratolí per sobre de la pantalla, veureu que hi ha tres grans temes per triar: Éssers vius, Societat i Paisatge. També trobareu una explicació general si cliqueu a sobre del cartell El món per un forat.
3. De tant en tant, us apareixerà, volant pel cel, un globus aerostàtic amb la paraula nou com a reclam. Si hi cliqueu, veureu quines són les novetats.
4. Aneu a Éssers vius. En clicar-hi, veureu quins són els temes que tracten. Escolliu La vaca.
5. Gaudiu tranquil·lament del vídeo. Podeu aturar la imatge prement el botó de pausa. Podeu veure’l tants cops com vulgueu si torneu a prémer el play. A sota de la pantalla de vídeo, us apareixeran les paraules clau del text que escolteu.
   Cliqueu sobre les fotos. La pantalla de vídeo desapareix i podeu veure sis fotos relacionades amb el tema. Cada una de les fotos conté altres activitats. Aneu obrint-les una per una.
   A sota la fotografia podeu llegir una frase. Podeu canviar el tipus de lletra, escoltar-la o, fins i tot, imprimir-la.
6. Torneu a les activitats que hi ha al costat del mussol i escolliu Dibuixos. S’obre aquesta pantalla.
   En fer clic a la fletxa, se us obrirà una pantalla nova, on veureu una fotografia i, paral·lelament, la mateixa imatge però dibuixada. Passeu el ratolí per sobre. Aquestes imatges es poden imprimir. Hi ha tres sèries diferents.
7. Per últim, aneu a Activitats. A la dreta de la pantalla, apareixen els números 1, 2 i 3.
   Són activitats JClic graduades per dificultat per a parvulari i cicle inicial, i el número 3 correspon a jocs.
   Prement els botons d’esquerra i dreta, podreu anar passant d’activitat o tornant enrere. La fletxa reinicia l’activitat.
8. La càmara de vídeo que hi ha al costat del mussol permet tornar a veure la pel·lícula.
9. La G que trobeu sota el mussol és la guia de tots els capítols d’El món per un forat

#### Programació de l’activitat

- Metodologia. Tot i que les activitats estan pensades per a educació infantil i cicle inicial, moltes d’elles es poden portar a terme amb alumnes de cicle mitjà.
  Es treballarà a l’aula d’informàtica, s’aconsella que es faci per parelles, encara que depèn del criteri del mestre/a i del nombre d’ordinadors de què es disposi.
  Es pot treballar durant un parell de sessions i una fitxa de treball sempre ajuda a tenir ordenada l’activitat encara que la mainada no la puguin seguir i sigui el mestre/a qui l’hagi de llegir i indicar cada pas.

És un aplicatiu que repon plenament al desenvolupament de la competència audiovisual

#### Informació complementària

El misterio de la casa encantada és la narració d’un conte, sense text escrit. És útil per a l’expressió i la comprensió oral, per a qualsevol cicle.

http://nea.educastur.princast.es/flash/cuento/index.htm

Tornar al principi del document