# Llengua a primària. Competència digital i comunicativa audiovisual

### Don Quijote

¡Feliz cumpleaños, Quijote! és un material que es va publicar l’any 2005 en motiu de la celebració del 400 aniversari de l’obra de Cervantes. Es pot utilitzar en qualsevol dels cicles de primària perquè és molt susceptible de treballar a diferents nivells d’aprofundiment; permet donar a conèixer aquesta obra literària i el seu autor a nens i nenes de totes les edats.

#### Desenvolupament de la pràctica

1. Aneu a educ@lia | ¡Feliz cumpleaños, Quijote!]].
   http://www.educalia.org/quijote/jsp/index.jsp?idioma=es
2. Si cliqueu a Pequeño Quijote, accedireu a un petit llibre il·lustrat que vol ser un apunt breu de la història del Quixot.
3. Entreu a Descubre la historia: podeu trobar infinitat de dades, comentaris que s’han fet sobre l’obra, lèxic relacionat amb el tema, informació sobre l’autor i la seva època, etc.
4. A El libro de visitas, podeu participar en un fòrum sobre el tema.
5. A La galería de El Quijote, veureu fotografies i dibuixos de nens i nenes relacionats amb El Quixot.
6. A Se busca un nuevo Cervantes, trobareu els relats participants en el concurs que porta el mateix nom i en què es va poder participar fins al juny d’enguany. Poden ser molt agraïts de treballar com a models per a la comprensió lectora.
7. De ruta por España proposa als usuaris que expliquin una visita a la seva població com si hi hagués passat el Quixot. Observeu que a la pàgina hi ha un cercador: si hi escriviu el nom de la província que vulgueu, us mostrarà textos dels participants en aquesta activitat.
8. A Rocinante dijo, els visitants fan preguntes al cavall del Quixot i ell les respon.
9. L’última activitat d’aquesta pàgina web és La magia de las palabras: està explicada detalladament al mòdul 3, pràctica 2.

#### Programació de l’activitat

- Metodologia. Es tracta d’un material adaptable a qualsevol cicle de primària, sempre que hi hagi un treball previ a l’aula referent a aquest tema.
- Temporització. Es poden dedicar tantes sessions com es cregui necessari, segons les activitats que es vulguin treballar. Però si el cas és fer una lectura comprensiva del llibre, Pequeño Quijote, amb una sessió n’hi haurà suficient.

#### Informació complementària

##### Català i Castellà

- Participar en un Fòrum permet als nostres alumnes intercanviar opinions, interessos i conèixer d’altres nens i nenes de la seva edat que viuen en d’altres poblacions que difícilment podrien entrar-hi en contacte. Què llegeixes? és un fòrum destinat a la lectura pensat per a diferents franges d’edat, participar-hi a partir d’activitats programades d’aula pot ser un incentiu per a la lectura. Aquest fòrum permet que cada mestre/a prepari una proposta didàctica que respongui als interessos del seu alumnat. La subscripció és gratuïta.
  http://www.quellegeixes.cat

##### Castellà

- Aquí podeu trobar un còmic per pintar: Don Quijote de la Mancha
  http://www.quijote.tv/comic1.htm

- Don Quijote de la Mancha: Material per a alumnes de cicle superior, en alguna de les múltiples pàgines d’aquest web podeu trobar-hi algun apartat (El contexto, La obra i El autor) susceptible de realitzar activitats per a la comprensió d’algun aspecte de l’obra de Cervantes.
  http://www.juntadeandalucia.es/averroes/manuelperez/curso0405/quijote/entrada/entrada.htm

Tornar al principi del document